3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

บริษัทฯ ผลิตและจำหน่ายผลิตภัณฑ์หลังคาและไม้ฝา อันได้แก่ กระเบื้องไฟเบอร์ซีเมนต์
กระเบื้องคอนกรีต ผลิตภัณฑ์ไม้ฝาสังเคราะห์ และอุปกรณ์ที่เกี่ยวกับการมุงหลังคา
รวมทั้งการให้บริการเกี่ยวกับการติดตั้งกระเบื้องหลังคา

  1 กลุ่มกระเบื้องหลังคาไฟเบอร์ซีเมนต์ (Fiber Cement Tile)

กระเบื้องไฟเบอร์ซีเมนต์ ผลิตจากปูนซีเมนต์ปอร์ตแลนด์ ผสมกับแร่ใยหินและน้ำ
ทนทานความร้อนได้สูง ตัวแผ่นกระเบื้องมีความบาง น้ำหนักเบา แต่มีความแข็งแรง ราคาถูก
และมีอายุการใช้งานที่ยาวนานโดยเฉลี่ยมากกว่า 10 ปี
ประกอบกับโครงสร้างบ้านของคนไทยส่วนใหญ่ทำจากวัสดุประเภทไม้
จึงเหมาะกับหลังคาที่มีน้ำหนักเบา อีกทั้งวิธีการมุงไม่มีความยุ่งยากซับซ้อน หาซื้อได้ง่าย
ทำให้เป็นที่นิยมใช้กันแพร่หลายมากที่สุดในหมู่คนไทยมายาวนานกว่า 40 ปี ผลิตภัณฑ์ในกลุ่มนี้
ประกอบด้วย กลุ่มกระเบื้องลอนคู่ กระเบื้องลอนเล็ก กระเบื้องแผ่นเรียบ เป็นต้น

  2 กลุ่มกระเบื้องคอนกรีต (Concrete Tile)

กระเบื้องคอนกรีต ผลิตจากปูนซีเมนต์ปอร์ตแลนด์ ทรายหยาบ สีฝุ่นและน้ำ
โดยทั่วไปมีความหนาและหนักกว่ากระเบื้องไฟเบอร์ซีเมนต์
โครงสร้างของบ้านจำเป็นต้องแข็งแรงกว่า วิธีการมุงหลังคาต้องการความชำนาญที่สูงกว่า
อย่างไรก็ดี ด้วยความสวยงามที่เหนือกว่า กระเบื้องคอนกรีตจึงได้รับความนิยมมากขึ้นเรื่อยๆ
โดยเฉพาะโครงการบ้านจัดสรร สำหรับผลิตภัณฑ์ในกลุ่มนี้ประกอบด้วย
กระเบื้องคอนกรีตแบบลอนโค้ง (Gran Onda) และกระเบื้องคอนกรีตแบบเรียบ (ADAMAS)

3 กลุ่มกระเบื้องหลังคาเจียระไน (Jearanai Tile)

กระเบื้องหลังคาเจียระไน เป็นกระเบื้องหลังคาแบบเรียบอีกประเภทหนึ่ง
ผลิตจากปูนซีเมนต์ปอร์ตแลนด์ เยื่อกระดาษ และส่วนผสมเส้นใยธรรมชาติผลิตภัณฑ์
ดังกล่าวเป็นการพัฒนารูปแบบของหลังคาเพื่อตอบสนองความต้องการของผู้บริโภครุ่นใหม่ที่ชอบใช้หลังคาแบบเรียบ
แต่ยังคงสะท้อนความเป็นไทย ในลักษณะของหลังคาแบบว่าว ซึ่งส่วนใหญ่จะใช้กับบ้านทรงไทย

  4 กลุ่มผลิตภัณฑ์ไม้ฝา (Siding)

ไม้ฝา หรือ ไม้สังเคราะห์ผลิตจากปูนซีเมนต์ปอร์ตแลนด์ เยื่อกระดาษ และส่วนผสมเส้นใยธรรมชาติ
จึงมีอายุการใช้งานที่ยาวนาน ไม่มีปัญหาการผุพังหรือปลวกกัดกินเหมือนไม้จริง
แต่มีลวดลายและความยืดหยุ่นสูงคล้ายกับไม้จริง และเริ่มเป็นที่แพร่หลายในประเทศไทยเพียงไม่กี่ปี
ปัจจุบันมีการพัฒนาเพื่อตอบสนองความต้องการในใช้งานที่หลากหลาย เช่น การนำไปใช้ทดแทนไม้
ทำฝาผนัง ฝ้าเพดาน ไม้ระแนง ไม้เชิงชาย และไม้พื้น เป็นต้น

5 กลุ่มผลิตภัณฑ์ แผ่นฝ้าและผนัง (Board)

กลุ่มผลิตภัณฑ์แผ่นฝ้าและผนังเป็นกลุ่มผลิตภัณฑ์ใหม่ของบริษัทฯ
ซึ่งพัฒนาเพื่อตอบสนองความต้องการของตลาด ผลิตจากปูนซีเมนต์ปอร์ตแลนด์ เยื่อกระดาษ
และส่วนผสมเส้นใยธรรมชาติ ทำให้ผลิตภัณฑ์ดังกล่าวมีความยืดหยุ่น ทนทาน
สามารถใช้งานได้ทั้งภายนอก และภายใน
จึงทำให้สามารถตอบสนองความต้องการของผู้บริโภคได้ดีกว่าแผ่นเรียบที่ทำมาจากส่วนผสมของใยหินแบบเดิม
ได้แก่ แผ่นฝ้า และแผ่นผนัง เป็นต้น

ผลิตภัณฑ์อื่นๆ: นอกจากผลิตภัณฑ์ดังที่ได้กล่าวข้างต้นแล้ว บริษัทฯ
ยังเป็นผู้จำหน่ายอุปกรณ์ประกอบหลังคาหลากหลายชนิด ได้แก่ สีทาปูนทราย (Paint)
แผ่นปิดชายกันนก (Bird Guard) และแผ่นสะท้อนความร้อน (Foil) เป็นต้น

3.2 การตลาดและภาวะการแข่งขัน

3.2.1 ภาวะอุตสาหกรรมและการแข่งขัน

สถานการณ์เศรษฐกิจในประเทศยังได้รับผลกระทบจากปัจจัยลบด้านราคาน้ำมันที่ปรับสูงเพิ่มขึ้นเป็นประวัติการณ์
รวมทั้งปัจจัยภายนอกประเทศโดยเฉพาะปัญหา Sub Prime
ในสหรัฐอเมริกาและการแข็งค่าของเงินบาทต่อเงินดอลลาร์สหรัฐฯ
ซึ่งเป็นสาเหตุหนึ่งที่ทำให้สถาบันการเงินในประเทศมีความเข้มงวดกับการให้สินเชื่อในภาคที่อยู่อาศัยเพิ่มขึ้น
ส่งผลให้ภาคอสังหาริมทรัพย์ยังมีการชะลอตัว
โดยเฉพาะอุปสงค์ตลาดโครงการบ้านจัดสรรยังมีการชะลอตัวต่อเนื่องจากปีก่อน
จึงมีผลกระทบโดยตรงกับธุรกิจกลุ่มผู้ผลิตกระเบื้องหลังคาและอุปกรณ์ก่อสร้างต่างๆ

  (ก) ผู้ประกอบการในอุตสาหกรรม

ผู้ประกอบการในอุสาหกรรมหลังคาและไม้ฝา ยังมีการแข่งขันในกลุ่มผู้ประกอบการรายใหญ่ ๆ
ประกอบด้วย กลุ่มปูนซิเมนต์ไทย กลุ่มมหพันธ์ กลุ่มกระเบื้องโอฬาร และกระเบื้องตราเพชร
ทั้งนี้ผู้ประกอบการแต่ละรายจะแข่งขันในการพัฒนาสินค้าใหม่
เพื่อรองรับความต้องการของผู้บริโภคที่มีความหลากหลาย

(2) ภาวะการแข่งขันตลาดในประเทศ

กลุ่มสินค้ากระเบื้องไฟเบอร์ซีเมนต์ เนื่องจากเป็นตลาดขนาดใหญ่และเป็นสินค้าที่มีราคาต่ำ
ทำให้สินค้ายังเป็นที่นิยมใช้กันอย่างต่อเนื่อง
ดังนั้นผลกระทบเนื่องจากด้านภาวะเศรษฐกิจของประเทศ ส่งผลกระทบต่อตลาดนี้ไม่มากนัก

กลุ่มสินค้ากระเบื้องคอนกรีต และกระเบื้องหลังคาเจียระไน
เป็นสินค้าที่พึ่งพิงโครงการบ้านจัดสรรเป็นส่วนใหญ่ จากสถานการณ์ดังกล่าว
ส่งผลกระทบโดยตรงต่ออุปสงค์ของตลาดโครงการบ้านจัดสรรมีการชะลอตัวอย่างต่อเนื่อง
ขณะที่ผู้ผลิตมีอัตราการผลิตส่วนเกิน ส่งผลทำให้การแข่งขันด้านราคามีความรุนแรง

กลุ่มสินค้าไม้ฝาสังเคราะห์ ตลาดยังคงมีทิศทางเติบโตอย่างต่อเนื่อง
ทั้งนี้ผู้ผลิตได้พัฒนารูปแบบการใช้งานที่หลากหลาย เพื่อที่จะทดแทนไม้จริงซึ่งมีราคาสูงและหายาก
การพัฒนาดังกล่าวส่งผลให้ตลาดมีขนาดใหญ่ขึ้น นอกจากนี้ผู้ผลิตมีการวางสินค้า ณ
จุดขายของตัวแทนจำหน่ายเพิ่มขึ้นทำให้ผู้บริโภคเข้าถึงสินค้าได้ง่ายและสะดวกขึ้น

สำหรับส่วนแบ่งทางการตลาดในปี 2549 มีรายละเอียดดังนี้

  ------------------------------- ------------------- -------------------
  ผู้ประกอบการ (หน่วย : ล้านบาท)      ยอดขาย ปี2549        สัดส่วนยอดขาย

  1. กลุ่มปูนซิเมนต์ไทย                10,075.60           51.68%

  2. กลุ่มมหพันธ์                     4,370.34            22.42%

  3. กระเบื้องตราเพชร               2,390.11            12.26%

  4. กลุ่มกฤษณ์                      1,854.82            9.51%

  5. กระเบื้องหลังคาเซรามิคไทย        553.57              2.84%

  6. ศรีกรุงธนบุรี                    251.58              1.29%

  รวม                             19,496.02           100.00%
  ------------------------------- ------------------- -------------------

ที่มา : กรมพัฒนาธุรกิจการค้า กระทรวงพาณิชย์

สำหรับมูลค่านำเข้าของกระเบื้องหลังคาจากต่างประเทศ พบว่าในปี 2550
มีมูลค่าการนำเข้ากระเบื้องคิดเป็นมูลค่า 381.33 ล้านบาท ซึ่งเพิ่มขึ้น 5.71% จากปี 2549

(ค) ภาวะการแข่งขันตลาดต่างประเทศ

การส่งออกกระเบื้องหลังคาของไทยไปยังตลาดต่างประเทศโดยในปี 2550
การส่งออกกระเบื้องหลังคาคิดเป็นมูลค่า 571.74 ล้านบาท ซึ่งลดลง 0.49% จากปี 2549

1.  มูลค่าการส่งออกกระเบื้องมุงหลังคา

+--------------------------------------+----------+----------+---------+
| 2.  รายการสินค้า                       | ปี 2550   | ปี 2549   | ปี 2548  |
|                                      |          |          |         |
|     (หน่วย:ล้านบาท)                    |          |          |         |
+--------------------------------------+----------+----------+---------+
| กระเบื้องไฟเบอร์ซีเมนต์                   | 407.58   | 452.04   | 308.66  |
+--------------------------------------+----------+----------+---------+
| กระเบื้องคอนกรีต                        | 164.16   | 122.53   | 123.53  |
+--------------------------------------+----------+----------+---------+
| รวมมูลค่าส่งออก                         | 571.74   | 574.57   | 432.19  |
+--------------------------------------+----------+----------+---------+
| อัตราการขยายตัว (%)                    | -0.49%   | 32.95%   | 17.32%  |
+--------------------------------------+----------+----------+---------+

ที่มา: กรมศุลกากร

การส่งออกโดยผู้ผลิตภายในประเทศไทย ส่วนใหญ่เป็นการส่งออกไปยังประเทศเพื่อนบ้าน ได้แก่
ลาว กัมพูชา มาเลเซีย และพม่า เนื่องจากเป็นสินค้าที่มีน้ำหนักมากและแตกเสียหายง่าย
และมีค่าขนส่งสูงเมื่อเทียบกับมูลค่าสินค้า จึงมีข้อจำกัดในการขนส่งระยะทางไกล

ประเทศคู่ค้า

+-----------------+---------------+----------+------------+----------+
| มูลค่าการส่งออก    | กระเบ         | สัดส่วน    | กระ        | สัดส่วน    |
|                 | ื้องไฟเบอร์ซีเมนต์ |          | เบื้องคอนกรีต |          |
| (หน่วย:ล้านบาท)   |               |          |            |          |
+-----------------+---------------+----------+------------+----------+
| ลาว             | 240.53        | 59.02%   | 40.71      | 24.80%   |
+-----------------+---------------+----------+------------+----------+
| กัมพูชา           | 147.69        | 36.24%   | 75.93      | 46.26%   |
+-----------------+---------------+----------+------------+----------+
| มาเลเซีย         | 4.83          | 1.19%    | 0.46       | 0.28%    |
+-----------------+---------------+----------+------------+----------+
| 4.  พม่า         | 4.00          | 0.98%    | 17.53      | 10.68%   |
+-----------------+---------------+----------+------------+----------+
| อื่นๆ             | 10.52         | 2.58%    | 29.53      | 17.99%   |
+-----------------+---------------+----------+------------+----------+
| รวม             | 407.58        | 100.00%  | 164.16     | 100.00%  |
+-----------------+---------------+----------+------------+----------+

ที่มา: กรมศุลกากร

(ง) แนวโน้มการแข่งขันในอนาคต

อุตสาหกรรมตลาดกระเบื้องหลังคาและผลิตภัณฑ์ไม้สังเคราะห์
ผู้ผลิตส่วนใหญ่ยังคงเน้นตลาดภายในประเทศเป็นสำคัญ
แม้ว่าตลาดส่งออกไปยังประเทศเพื่อนบ้านจะมีแนวโน้มเพิ่มสูงขึ้น
แต่ก็คงเป็นสัดส่วนที่น้อยเมื่อเทียบกับมูลค่าตลาดโดยรวม
จึงทำให้การแข่งขันตลาดในประเทศยังมีความรุนแรง
มีการพัฒนาและการนำผลิตภัณฑ์ใหม่เข้าสู่ตลาดทั้ง รูปแบบและเฉดสี
เพื่อตอบสนองความต้องการที่หลากหลายและมุ่งเน้นความโดดเด่นเฉพาะตัวสินค้าเพิ่มขึ้น

สินค้ากระเบื้องไฟเบอร์ซีเมนต์ อุปสงค์รวมตลาดในประเทศส่วนใหญ่ยังคงให้ความสำคัญ
เนื่องจากความคุ้นเคยที่มีอยู่ในตลาดมายาวนานกว่า 40 ปี
ราคาถูกเมื่อเปรียบเทียบกับสินค้าทดแทนอื่น คุณสมบัติเฉพาะที่มีความแข็งแรง ทนทาน
ป้องกันความร้อน และน้ำหนักเบา
อย่างไรก็ตามการเข้ามาของสินค้าทดแทนที่มีความหลากหลายประกอบกับการเปลี่ยนแปลงพฤติกรรมผู้บริโภค
ส่งผลให้ตลาดนี้มีการขยายตัวในอัตราที่ไม่สูงมากนัก

สินค้ากระเบื้องหลังคาคอนกรีต ได้รับผลกระทบโดยตรงกับภาวะเศรษฐกิจที่ยังชะลอตัว
ถึงแม้ว่าพฤติกรรมผู้บริโภคจะหันมานิยมใช้กระเบื้องคอนกรีตเพิ่มขึ้น
ขณะที่ผู้ผลิตมีอัตราการผลิตส่วนเกิน
การเพิ่มกำลังการผลิตจึงส่งผลทำให้การแข่งขันด้านราคามีความรุนแรงอย่างต่อเนื่อง

ผลิตภัณฑ์ไม้ฝาสังเคราะห์มีแนวโน้มที่จะเพิ่มสูงขึ้น
เนื่องจากเป็นผลิตภัณฑ์ใหม่ที่ได้รับการตอบรับจากตลาดเป็นอย่างดีโดยเฉพาะมีรูปลักษณ์และคุณสมบัติเสมือนไม้จริง
แต่มีความแข็งแรง ทนทาน และราคาต่ำกว่าไม้จริง
ผู้ผลิตหลายรายได้เพิ่มความหลากหลายของการใช้งาน มีการพัฒนาเป็นไม้ระแนง ไม้บัว ไม้เชิงชาย
ไม้พื้น และแผ่นผนังที่สามารถนำไปตกแต่งทั้งภายในและภายนอกอาคาร
ด้วยเทคโนโลยีการผลิตได้พัฒนาเป็นสินค้าที่ไม่มีใยหิน

3.2.2 ลักษณะลูกค้า กลุ่มลูกค้าเป้าหมาย และช่องทางการจำหน่าย

บริษัทฯ มีการจำหน่ายสินค้าทั้งตลาดในประเทศและในต่างประเทศ
โดยสัดส่วนรายได้จากการขายสินค้ามีดังนี้

+-------------------------+------+------+------+------+-----+------+
| รายได้จากการขายสินค้า      | ปี    | ส    | ปี    | ส    | ปี   | ส    |
|                         | 2550 | ัดส่วน | 2549 | ัดส่วน | 2   | ัดส่วน |
| (หน่วย:ล้านบาท)           |      |      |      |      | 548 |      |
+-------------------------+------+------+------+------+-----+------+
| ในประเทศ                | 2    | 90   | 2    | 92   | 1,  | 95   |
|                         | ,282 | .54% | ,155 | .56% | 903 | .11% |
+-------------------------+------+------+------+------+-----+------+
| ต่างประเทศ               | 238  | 9    | 173  | 7    | 98  | 4    |
|                         |      | .46% |      | .44% |     | .89% |
+-------------------------+------+------+------+------+-----+------+
| รวม                     | 2    | 100  | 2    | 100  | 2,  | 100  |
|                         | ,520 | .00% | ,328 | .00% | 001 | .00% |
+-------------------------+------+------+------+------+-----+------+

บริษัทฯ มีตัวแทนจำหน่ายมากกว่า 600 รายทั่วประเทศและมีการจัดแบ่งระดับของตัวแทนจำหน่าย
ออกเป็นกลุ่มตัวแทนค้าส่งรายใหญ่ ตัวแทนขนาดกลาง และตัวแทนทั่วไป
สำหรับกลุ่มตัวแทนค้าส่งรายใหญ่จัดเป็นลูกค้าที่มีความสัมพันธ์อันดีกับบริษัทฯ มายาวนาน
ลูกค้าในกลุ่มนี้จะซื้อสินค้าทุกผลิตภัณฑ์ เพื่อนำไปจำหน่ายให้แก่ลูกค้ารายย่อยต่อไป

สำหรับกลุ่มลูกค้าโครงการ บริษัทฯ ได้ให้ความสำคัญได้จัดตั้งหน่วยงานขายโครงการขึ้น
เพื่อนำเสนอสินค้าของบริษัทฯ ให้กับงานโครงการต่างๆ
ในพื้นที่กรุงเทพและปริมณฑลและใช้ช่องทางในการผลักดันสินค้าใหม่ของบริษัทฯ เข้าสู่ตลาด

สำหรับตลาดต่างประเทศ ปัจจุบันบริษัทฯ มีการจำหน่ายสินค้าให้ลูกค้าในประเทศเพื่อนบ้าน ได้แก่
ลาว กัมพูชา พม่า และไต้หวัน แนวโน้มการส่งออกยังมีทิศทางที่เพิ่มขึ้นโดยบริษัทฯ
มีสัดส่วนรายได้จากการส่งออกเพิ่มจาก 7.44% ในปี 2549 เป็น 9.46% ในปี 2550
โดยการพัฒนาตลาดต่างประเทศในปี 2551
ยังมุ่งเน้นการขยายตลาดส่งออกไปยังประเทศออสเตรเลีย อินเดีย และประเทศในตะวันออกกลาง
โดยเน้นการส่งออกในสินค้ากลุ่มเจียระไน อดามัส และไม้ฝา เป็นต้น

3.2.3 กลยุทธ์ในการแข่งขัน

บริษัทฯ ได้กำหนดให้สอดคล้องกับ วิสัยทัศน์ พันธกิจ และค่านิยม ซึ่งได้ประกาศไว้ใน
เว็บไซต์ของบริษัท ดังต่อไปนี้

วิสัยทัศน์ “เป็นทางเลือกที่ดีกว่าของลูกค้า”

พันธกิจ “เราอยู่ในธุรกิจของการผลิต การจัดจำหน่าย รวมถึงการให้บริการเกี่ยวกับ
กระเบื้องหลังคา ผนัง และอุปกรณ์ประกอบ
เราเชื่อว่าความสามารถในการตอบสนองความต้องการและความคาดหวังของลูกค้า พนักงาน สังคม
และผู้ถือหุ้นของเรา เป็นพื้นฐานต่อความสำเร็จของพันธกิจของเรา”

-   สำหรับลูกค้าของเรา เราจะส่งมอบผลิตภัณฑ์ที่มีคุณภาพและการออกแบบที่แตกต่างอย่างมีคุณค่า
    ในราคาที่แข่งขันได้ โดยการประยุกต์ใช้เทคโนโลยีที่ทันสมัย
    ตลอดจนให้บริการที่เป็นเลิศกับลูกค้า ด้วยช่องทางจัดจำหน่ายที่แข็งแกร่ง
    และระบบการบริหารที่มีความสามารถของเรา

-   สำหรับพนักงานของเรา เราจะสร้างและส่งเสริมสภาพแวดล้อมแห่งการเรียนรู้ ความก้าวหน้า
    และความเป็นอยู่ที่ดีของพนักงาน เพื่อให้พนักงานสามารถพัฒนาศักยภาพ
    ได้อย่างเต็มความสามารถ

-   สำหรับสังคมของเรา
    เราจะให้การสนับสนุนช่วยเหลือสังคมที่เราอยู่และเป็นบริษัทที่เป็นมิตรกับสิ่งแวดล้อม

-   สำหรับผู้ถือหุ้นของเรา เราจะสร้างผลตอบแทนด้านการเงินที่เติบโตอย่างต่อเนื่องและมั่นคง

  ค่านิยมองค์กร “เราจะขยัน ตั้งใจทำงาน ทำงานเป็นทีม ซื่อสัตย์ สุจริต เป็นธรรม และโปร่งใส
  เรียนรู้ แบ่งปัน ปรับปรุงอย่างต่อเนื่อง มุ่งมั่นสู่เป้าหมายขององค์กร มุ่งมั่นทำงานให้สำเร็จ
  และมุ่งสู่ความเป็นเลิศ และมีใจบริการลูกค้า ทั้งภายใน และภายนอกองค์กร”

กลยุทธ์ในการแข่งขัน บริษัทฯ ได้กำหนดดังนี้

(ก) การบริการที่เป็นที่พึงพอใจแก่ลูกค้าทุกกลุ่ม

บริษัทฯ จัดให้มีทีมงานขายและการตลาดเพื่อการพัฒนาและอบรมให้กับบุคลากรของลูกค้า เช่น
การจัดอบรมช่างประจำร้านค้า การพัฒนาพนักงานขายหน้าร้าน
รวมทั้งผู้บริหารร้านค้าตัวแทนจำหน่ายอย่างต่อเนื่อง
มีการจัดทำแบบสอบถามความพึงพอใจของลูกค้าที่มีต่อการบริการของบริษัทฯ โดยมีการสำรวจ 1-2
ครั้งต่อปีเพื่อนำมาปรับปรุงการบริการให้ดียิ่งขึ้น นอกจากนี้บริษัทฯ ได้นำระบบ Call Center
เข้ามาใช้ในการบริการให้ข้อมูลข่าวสารที่รวดเร็วทันต่อเหตุการณ์

(ข) การบริการขนส่งสินค้าให้ตรงต่อเวลาอย่างมีประสิทธิภาพ

บริษัทฯ มุ่งมั่นที่จะรักษามาตรฐานการบริการส่งมอบสินค้าให้ตรงเวลาอย่างมีประสิทธิภาพ
เป็นไปตามนโยบายการส่งมอบสินค้าให้ถึงมือลูกค้าภายใน 24 ชั่วโมงนับจากเวลาที่ได้รับคำสั่งซื้อ
บริษัทฯ ได้ปรับปรุงระบบการจัดส่งสินค้าทั้งระบบให้มีความเชื่อมโยงกัน ตั้งแต่การผลิต
การเก็บสินค้า การรับคำสั่งซื้อ การขนย้ายสินค้าจากคลังสินค้าขึ้นรถบรรทุก
รวมถึงการบริการหลังการขาย มีการเยี่ยมลูกค้าในเรื่องโลจิสติก
เพื่อแนะนำการกองเก็บสินค้าที่มีประสิทธิภาพ

(ค) การพัฒนาและนำเสนอผลิตภัณฑ์ใหม่ๆ ออกสู่ตลาดอย่างต่อเนื่อง

บริษัทฯ มีนโยบายให้ความสำคัญเกี่ยวกับการพัฒนาและนำเสนอผลิตภัณฑ์ใหม่ๆ ออกสู่ตลาด
เพื่อตอบสนองผู้บริโภคที่มีความต้องการที่หลากหลาย ไม่ว่าจะเป็นกระเบื้องหลังคา ไม้ฝา แผ่นผนัง
หรืออุปกรณ์ติดตั้งต่างๆ รวมทั้งการบริการเหมามุงโดยทีมงานที่มีประสบการณ์
และการพัฒนาเทคโนโลยีการผลิตเพื่อรองรับการแข่งขันในอนาคต

(ง) การรักษาระดับราคาของสินค้าให้อยู่ในฐานะที่แข่งขันได้

บริษัทฯ
มีนโยบายในการกำหนดราคาสินค้าและค่าบริการที่ทัดเทียมกับคู่แข่งในตลาดโดยมุ่งเน้นคุณภาพบนความหลากหลายของผลิตภัณฑ์
การให้บริการเพื่อสร้างความแตกต่างที่ดีกว่า การกำหนดราคาที่เป็นธรรม
การให้ส่วนลดที่เหมาะสมกับคู่ค้าเพื่อเป้าหมายที่แข่งขันได้และรักษาอัตรากำไรที่ยอมรับได้

(จ) การพัฒนาช่องทางการจัดจำหน่าย

บริษัทฯ มีตัวแทนจำหน่ายมากกว่า 600 รายทั่วประเทศ
ซึ่งที่มีความเข้มแข็งและเป็นกำลังสำคัญในการผลักดันสินค้าของบริษัทฯ
ดังนั้นการพัฒนาตัวแทนจำหน่ายให้มีความรู้ในด้านต่างๆ ที่เหมาะสม
และสอดคล้องกับรูปแบบการทำการค้าในแต่ละกลุ่มร้านค้า จึงเป็นนโยบายที่บริษัทฯ
ได้ดำเนินการอย่างต่อเนื่อง โดยมุ่งเน้นการจัดอบรมสัมมนาให้ความรู้ในด้านต่างๆ
เพื่อเพิ่มขีดความสามารถในการแข่งขัน

การเพิ่มช่องทางการจัดจำหน่ายไปยังกลุ่มโครงการทั้งภาครัฐและเอกชน บริษัทฯ
มีการแนะนำผลิตภัณฑ์ให้กับกลุ่มบริษัทสถาปนิกและเจ้าของโครงการ โดยบริษัทฯ
ได้ร่วมเปิดมุมมองใหม่ให้วงการสถาปัตยกรรมไทยครั้งแรกของ 10
สถาปนิกชั้นนำระดับแนวหน้าของเมืองไทยจากหลากหลายสาขา ที่รวมตัวกันเพื่อสร้างสรรค์ผลงาน
10 สถาปัตยกรรมร่วมสมัย
โดยใช้กระเบื้องหลังคาเจียระไนเป็นแรงบันดาลใจในการออกแบบเพื่อจุดประกายแนวทางและประสานต่อความคิดในการสร้างสรรค์สถาปัตยกรรมไทยที่มีเอกลักษณ์ให้กับสถาปนิกรุ่นใหม่ต่อไป
รวมทั้งการขยายช่องทางการจัดจำหน่ายตลาดต่างประเทศ ไปยังออสเตรเลีย อินเดีย
และประเทศในตะวันออกกลาง

(ฉ) การปรับปรุงพัฒนาองค์กร

บริษัทฯ
ได้ให้ความสำคัญกับการพัฒนาองค์กรเพื่อเพิ่มขีดความสามารถในการแข่งขันและการสร้างมาตรฐานการบริการที่เป็นที่ยอมรับในระดับสากล
บริษัทฯ จึงได้นำระบบการจัดการทรัพยากรในองค์กร
โดยการปรับระบบเทคโนโลยีสารสนเทศทั้งหมดสู่ Enterprise Resources Planning (ERP)
โดยเลือกใช้ระบบซอฟแวร์ (Software) ของ SAP รุ่น ECC6 เข้ามาใช้แทนระบบเดิม
ที่สามารถรองรับความต้องการของบริษัทฯ ได้ในปัจจุบันและอนาคต โดยมีฟังชั่นการทำงานใหม่ๆ
ทำให้การพัฒนาสามารถต่อยอดที่ต่อเนื่อง มีการจัดเก็บข้อมูลแบบ Real Time
และเชื่อมโยงทั้งองค์กร เพื่อการตัดสินใจในการบริหารจัดการที่รวดเร็วและแม่นยำมากขึ้น
โดยระบบใหม่เริ่มดำเนินการในวันที่ 2 มกราคม 2551

3.3 การจัดหาผลิตภัณฑ์หรือบริการ

3.3.1 การผลิต

บริษัทฯ ใช้นโยบายการผลิตเต็มกำลังการผลิต เพื่อรักษาระดับการผลิตให้สม่ำเสมอตลอดทั้งปี
รวมทั้งเพื่อทำให้เกิดต้นทุนการผลิตลดลง
และเพิ่มสต๊อกสำหรับขายในช่วงที่มียอดขายสูงกว่ากำลังการผลิตที่มีอยู่ โดยในปี 2549
ใช้อัตรากำลังการผลิตโดยรวม 92% แต่ในปี 2550 เริ่มการผลิตในสายการผลิตใหม่ NT-8
ซึ่งยังใช้ไม่เต็มกำลังการผลิต จึงทำให้อัตรากำลังการผลิตโดยรวมในปี 2550 อยู่ที่ 90%

3.3.2 การจัดหาวัตถุดิบ

วัตถุดิบที่ใช้ในกระบวนการผลิตมีการจัดซื้อมาจากทั้งในประเทศและต่างประเทศดังนี้

(ก) ในประเทศ

เป็นวัตถุดิบที่มีจากแหล่งผลิตภายในประเทศ เช่น ปูนซีเมนต์ปอร์ตแลนด์ ทราย สีชนิดต่างๆ
เยื่อกระดาษ และวัตถุดิบอื่นๆ โดยมีสัดส่วนการใช้วัตถุดิบภายในประเทศลดลงจาก 61.87% ในปี
2549 มาเป็น 60.68% ของวัตถุดิบที่ใช้ทั้งหมดในปี 2550
เนื่องจากสัดส่วนการผลิตกระเบื้องคอนกรีตลดลง

(ข) ต่างประเทศ

เป็นวัตถุดิบที่มีแหล่งผลิตภายนอกประเทศ เช่น ใยหิน ใยสังเคราะห์ และเยื่อกระดาษ เป็นต้น
โดยมีสัดส่วนการใช้วัตถุดิบจากต่างประเทศเพิ่มขึ้นจาก 38.13% ในปี 2549 มาเป็น 39.32%
ของวัตถุดิบที่ใช้ทั้งหมด ในปี 2550
เนื่องจากราคาและสัดส่วนการใช้เยื่อกระดาษต่างประเทศเพิ่มสูงขึ้น

3.3.3 สภาพปัญหาเกี่ยวกับวัตถุดิบ

บริษัทฯ ไม่เคยประสบปัญหาการขาดแคลนวัตถุดิบที่ใช้ในการผลิต เนื่องจากบริษัทฯ
มีบริหารจัดการและมีการวางแผนในการสั่งซื้อเป็นอย่างดี
รวมทั้งมีการสั่งซื้อจากคู่ค้าหลายรายของแต่ละประเภท

ทั้งนี้บริษัทฯ มีวงเงินสินเชื่อหมุนเวียนอย่างเพียงพอ
และมีความสัมพันธ์อันดีกับคู่ค้าอย่างยาวนานทำให้บริษัทฯ ได้รับความเชื่อถือจากคู่ค้าเป็นอย่างดี

3.3.4 ผลกระทบต่อสิ่งแวดล้อม

บริษัทฯ ปฏิบัติตามข้อกำหนดเกี่ยวกับผลกระทบต่อสิ่งแวดล้อมอย่างเคร่งครัด
โดยกระทรวงอุตสาหกรรม กระทรวงทรัพยากรธรรมชาติและสิ่งแวดล้อม กระทรวงสาธารณสุข
และกระทรวงมหาดไทย ตลอดระยะ 3 ปีที่ผ่านมา บริษัทฯ ปฏิบัติตามข้อกำหนดของทุกหน่วยงาน
ไม่มีประวัติการกระทำผิดอันจะทำให้มีผลกระทบต่อสิ่งแวดล้อม

สำหรับการใช้ใยหิน บริษัทฯ ได้ปฏิบัติตามประกาศกระทรวงมหาดไทย
เรื่องความปลอดภัยในการทำงานเกี่ยวกับภาวะแวดล้อม
ซึ่งกำหนดความเข้มข้นของใยหินในบรรยากาศของการทำงานโดยเฉลี่ยไม่เกินกว่า 5 เส้นใย /
อากาศ 1 ลูกบาศก์เซนติเมตร และประกาศแนบท้ายใบอนุญาตประกอบกิจการโรงงาน (ร.ง.4)
ซึ่งกำหนดความเข้มข้นของใยหินในบรรยากาศของการทำงานโดยเฉลี่ยไม่เกินกว่า 2 เส้นใย /
อากาศ 1 ลูกบาศก์เซนติเมตร

ผลการตรวจวัดความเข้มข้นของใยหินจำนวน 11 จุด เมื่อวันที่ 16 พฤษภาคม 2550

  --------------------------------- ---------------------------------------
  หน้าที่/บริเวณ                        ปริมาณความเข้มข้นของฝุ่นแร่ใยหิน (Asbestos)

                                    จำนวนเส้นใยต่อบรรยากาศหนึ่งลูกบาศก์เซนติเมตร

  เตรียมวัตถุดิบ FC1                    0.004

  เตรียมวัตถุดิบ FC2                    0.013

  เตรียมวัตถุดิบ FC3                    น้อยกว่า 0.001

  เตรียมวัตถุดิบ FC4                    0.007

  เตรียมวัตถุดิบ FC5                    0.007

  เตรียมวัตถุดิบ FC6                    0.012

  Pack ครอบ FC3-4                   0.007

  เครื่องตัดกระเบื้อง                    น้อยกว่า 0.001

  ปั้นครอบ FC3-4                      0.012

  ปั้นครอบ FC5-6                      0.006

  คลังเก็บใยหิน                        0.007
  --------------------------------- ---------------------------------------

ทั้งนี้ ผลการตรวจวัดความเข้มข้นของใยหินเมื่อวันที่ 16 พฤษภาคม 2550 ปรากฏว่าบริษัทฯ
สามารถปฏิบัติตามเกณฑ์มาตรฐานของกระทรวงมหาดไทยได้ทั้ง 11 จุด

สำหรับการบำบัดน้ำเสีย บริษัทฯ ได้ทำการติดตั้งระบบบำบัดน้ำเสียเพิ่มเติมในปี 2550
เพื่อใช้ในการบำบัดน้ำที่ผ่านกระบวนการผลิต ซึ่งน้ำที่ผ่านกระบวนการบำบัดแล้ว ทางบริษัทฯ
ได้นำกลับเข้ามาใช้ในกระบวนการผลิตอีกครั้ง
สำหรับการลดมลภาวะทางอากาศซึ่งเกิดจากฝุ่นในการตัดกระเบื้องและสารระเหยที่ใช้เคลือบกระเบื้อง
บริษัทฯ ได้ทำการติดตั้งระบบกำจัดฝุ่นแบบแห้ง ห้องดูดไอสารระเหย
และระบบดักฝุ่นกลิ่นสีในกระบวนการผลิต

การลงทุนเพื่อลดผลกระทบต่อสิ่งแวดล้อมในระยะเวลา 3 ปีที่ผ่านมาดังนี้

  ----------------------- -------------------------- --------------------
  ปี                       รายการ                     จำนวนเงิน (ล้านบาท)

  2548                    บำบัดอากาศ และน้ำเสีย         1.72

  2549                    บำบัดอากาศ และน้ำเสีย         2.05

  2550                    บำบัดอากาศ และน้ำเสีย         2.12
  ----------------------- -------------------------- --------------------